Thaçi mirëpret vendimin e BE-së për një mision në Kosovë
Zoti Thaçi i siguroi vendet evropiane se Kosova nuk do të bëjë ndonjë lëvizje pa përkrahjen e Perëndimit
Vendimi për dërgimin e një misioni europian në Kosovë shihet nga Prishtina si një hap tjetër drejt shkëputjes nga Serbia. tha zoti Thaçi. Udhëheqësit e Bashkimit Europian ranë dakord të dërgojnë në Kosovë një mision policor dhe sigurie prej 1800 vetësh për të zëvendësuar misionin e Kombeve të Bashkuara. Dje, pas takimit të nivelit të lartë, udhëheqësit e 27 vendeve të Bashkimit Europian shprehën rezerva për të mbështetur një shpallje të njëanëshme të pavarësisë nga shqiptarët, duke theksuar se kjo çështje i përket Këshillit të Sigurimit. Ka pasur spekulime se Bashkimi Europian do t’i ofrojë Beogradit kushte lehtësuese për anëtarsim në këtë organizatë në shkëmbim të humbjes së Kosovës. Por Ministri i Jashtëm i Serbisë, Vuk Jeremiç, e hodhi poshtë mundësinë e një kompromisi të tillë për Kosovën. tha ai. Më herët, Presidenti francez Nikolas Sarkozi tha se Serbisë i duhej dërguar një sinjal pozitiv për bashkëpunimin me Bashkimin Europian. Duke reaguar rreth kësaj deklarate, zoti Thaçi tha: Zoti Thaçi i siguroi vendet europiane se Kosova nuk do të bëjë ndonjë lëvizje pa përkrahjen e Perëndimit. Të premten, udhëheqësit e Bashkimit Evropian ranë dakord në parim për dërgimin e një misioni policor dhe sigurimi në Kosovë. Kryeministri i Portugalisë, Jose Socrates, vendi i të cilit mban presidencën e radhës të BE-së, tha se udhëheqësit në takimin e nivelit të lartë në Bruksel, ranë dakord të dërgojnë një personel prej 1800 vetësh për të zëvendësuar administratën e Kombeve të Bashkuara në Kosovë. Ai tha se udhëheqësit u rezervuan të mbështesnin shpalljen e njëanëshme të pavarësisë nga shumica shqiptare, duke theksuar se kjo çështje i përket Këshillit të Sigurimit të Kombeve të Bashkuara. Disa nga vendet anëtare të BE-së, si Greqia, Spanja, Rumania dhe Sllovakia kanë nguruar të përqafonin plotësisht kërkesën e shumicës shqiptare për pavarësi, duke shprehur shqetësim se mund të ndizte lëvizje separatiste gjetkë. Por Presidenti i Francës, Nikola Sarkozi tha se pavarësia e Kosovës është e pashmangshme. Kosova ishte ndër temat kryesore në takimin e udhëheqësve të Bashkimit Evropian në Bruksel. Megjithë hedhjen e një hapi të rëndësishëm përpara në njëjtësimin e qëndrimit evropian ndaj Kosovës, Evropa ende nuk ka arritur unanimitet. Presidenti i Parlamentit Evropian Hans-Gert Potering theksoi se ka ardhur koha që Evropa të jetë e bashkuar në mbështetje të pavarësisë së Kosovës: tha zoti Potering. Brenda BE-së, Qiproja mbetet kundërshtarja më e fortë e pavarësisë së Kosovës dhe dërgimit të misionit policor dhe të sigurimit prej 1 mijë e 800 trupash. Shefi i politikës së jashtme të Bashkimit Evropian, Havier Solana mbështet gjetjen e një zgjidhjeje pas përfundimit të zgjedhjeve parlamentare në Serbi: tha zoti Solana. Presidenti i Serbisë Boris Tadiç ka kërkuar që zgjedhjet parlamentare të mbahen më 20 janar, por partia e kryeministrit serb Vojisllav Koshtunica kërkoi shtyrjen e zgjedhjeve deri sa të zgjidhet çështja e Kosovës. Kryeministri Sali Berisha te premten në Bruksel i bëri thirrje Serbisë të heqë dorë nga pretendimet kolonialiste, siç i cilësoi ai: tha kryeministri Berisha." Ndërkaq, Ministri i Jashtëm rus, Sergei Lavrov përsëriti në Moskë qëndrimin e Rusisë, që zgjidhja e çështjes së Kosovës duhet të bëhet në përputhje me ligjin ndërkombëtar dhe duhet të gëzojë edhe mbështetjen e serbëve. tha shefi i diplomacisë ruse. Çështja e Kosovës ishte tema mbizotëruese e takimit të udhëheqësve evropianë, në një kohë që Bashkimi përpiqet të dalë me një politikë të jashtme të bashkërenduar në mënyrë që të rrisë rolin e tij në arenën ndërkombëtare. Më 19 dhjetor Këshilli i Sigurimit do të diskutojë raportin e treshes ndërmjetësuese mbi Kosovën. //ii